Maria Henriketa Austriakoa

Maria Henriketa Ana Austriakoa (Budapest, 1836ko abuztuaren 23a - Spa, 1902ko irailaren 19a) Belgikako erregina ezkontidea izan zen 1865etik hil zen arte.

Josef Austriakoa eta Maria Dorotea Württembergekoaren alaba izan zen. 1853ko abuztuaren 22an Belgikako erresumaren oinordekoa zen Leopoldorekin ezkondu zen. Gurasoek inposatutako ezkontza izan zen, zorigaiztokoa. Ezkondu zirenetik, Brabanteko duke eta dukesa titulua jaso zuten.

1865ean Leopoldo Belgikako errege bihurtu zen Leopoldo II.a izenarekin, eta Maria Henriketa erregina ezkontide. 1872tik, bikoteak bizitza bananduak bizi izan zituen.

Budapestarrak
Belgikako erregina ezkontideak
Habsburgo-Lorrena etxea
Belgikako Saxonia-Coburg eta Gothako etxea
Belgikako printzesak
Saxonia-Coburg eta Gothako printzesak